Caayr Pheddyr

She ard-valley as aarheynn chonastagh Rooshagh ee Caayr Pheddyr (, , goll er fockley magh myr: [sankt pʲɪtʲɪrˈburk]). Ta'n balley ny lhie ec inver Awin Neva er Lhoob Finnlynn er y Vooir Valtagh. V'ad Petrograd (Петроград, 1914–1924) as Leningrad (Ленинград, 1924–1991) ny h-enmyn elley va currit er yn ard-valley. Ta'n far-ennym Piter (Питер) currit urree dy mennick.

Va'n ard-valley bunnit ec Tsar Peddyr I y Roosh er 27 Boaldyn, 1703, as v'ee ny preeu-valley er Impiraght y Roosh er feie ny smoo na daa chied dy vleeantyn (1713–1728, 1732–1918). Haink jerrey lesh y staydys preeu-valjagh ec Caayr Pheddyr 'sy vlein 1918 lurg Bun-chaghlaa Yerrey Fouyir.Nicholas and Alexandra: An Intimate Account of the Last of the Romanovs and the Fall of Imperial Russia (Athenum, 1967) liorish Robert K. Massie, ASIN B000CGP8M2 (as, Ballantine Books, 2000, ISBN 0-345-43831-0 as Black Dog & Leventhal Publishers, 2005, ISBN 1-57912-433-X) T'ee ny nah ard-valley smoo 'sy Roosh lurg Moscow lesh 4.8 millioonyn dy chummaltee, as ny chiarroo ard-valley smoo 'syn Oarpey lurg Istanbul, Lunnin as Moscow. Ta Caayr Pheddyr ny h-ynnyd cultooragh Oarpagh scanshoil, myrane lesh purt scanshoil er y Vooir Valtagh.

Dy mennick, ta Caayr Pheddyr enmyssit myr yn ard-valley smoo Eearagh mastey ard-valjyn y Roosh.V. Morozov. The Discourses of Saint Petersburg and the Shaping of a Wider Europe. Copenhagen Peace Research Institute. 2002. Ciaonet.org Mastey ard-valjyn y theihll lesh ny smoo na un villioon dy chummaltee, ta Caayr Pheddyr coontit myr yn ard-valley smoo twoaieagh. Ta Çheshvean Shendeeagh Chaayr Pheddyr as Possanyn dy Lhiaghtyn Cooinaghtyn Mooinjeragh nyn Laaragh Eiraght Dowanagh UNESCO. Ta Thie Tashtee ny Bwaagaght, y thie tashtee ellyn smoo er y theihll, soit 'syn ard-valley, myrane lesh shiartanse dy hieyn tashtee elley goaill stiagh Thie Tashtee yn Roosh as y Kunstkamera ("Shamyr Ellyn") Ta'n ard-valley enmyssit y "Preeu-valley Twoaieagh" ny keayrtyn er son e staydys myr ynnyd cultooragh as politickagh y Roosh er feie 200 bleeaney. Ta sleih elley harrish ny bleeantyn enmyssey yn ard-valley myr "Veneesh y Twoaie" as myr "Palmyra y Twoaie". Ta shiartanse dy chonsyllaghtyn joarree, cochorpyn eddyr-ashoonagh, bancyn as reagheydyssyn dellal elley ry-gheddyn ayns Caayr Pheddyr.

 Reiltys 

She aarheynn chonastagh lesh y Roosh ee Caayr Pheddyr. Ta'n seihll politickagh ayns Caayr Pheddyr reirit liorish y chaart ard-valjagh va doltit ec y çhionnal slattyssagh 'sy vlein 1998. She Lught-Reill Chaayr Pheddyr y corpane reiragh s'yrjey as t'ee reirit liorish y chiannoort (meoir roish 1996). Ta quaiyl un-hamyragh ec Caayr Pheddyr - Çhionnal Slattyssagh Chaayr Pheddyr.

Rere y slattys conastagh va doltit 'sy vlein 2004, ta fir hoshee er aarheynnyn conastagh, goaill stiagh kiannoort Chaayr Pheddyr, enmyssit ec Eaghtyrane y Roosh as doltit liorish quaiylyn ynnydagh. My t'ad jiooldey yn enmysaght ta'n whaiyl currit ass bree. Va'n kiannoort roie, Valentina Matviyenko, doltit fo conaantyn y chorys noa ayns Mee ny Nollick 2006. Cha nel ben-chiannoort elley er feie yn Roosh.

Ta Caayr Pheddyr rheynnit ayns hoght slystyn jeig. She preeu-valley Wheiggey Leningrad ee Caayr Pheddyr chammah, myrane lesh preeu-valley Slyst Chonastagh Heear Hwoaie. Ren Cooyrt Bunraghtoil y Roosh scughey gys Caayr Pheddyr veih Moscow ayns Mee Voaldyn 2008.

Ga dy vel Caayr Pheddyr as Queiggey Leningrad coontit myr daa aarheynn chonastagh, t'ad rheynn shiartanse dy rheynnyn dy yantyssyn as dy vingyn conastagh lheid as y Cooyrt Eddyr-Chiartaghey, ny poleenyn, yn FSB, y çhirveish phostagh, reirey jeeaney druggaghyn, y çhirveish phryssoonagh, a.r.e.

 Laaragh jallooyn 

 Imraaghyn 


Ronney:Bunneeaghtyn 'sy Roosh 'sy vlein 1703
Ronney:Bunneeaghtyn 'syn Oarpey 'sy vlein 1703
Ronney:Ard-valjyn conastagh y Roosh
Ronney:Preeu-valjyn ashoonagh shenndeeagh
Ronney:Peddyr Mooar
Ronney:Preeu-valjyn plannit
Ronney:Buill chummaltit bunnit ayns 1703
Ronney:Ard-valjyn as baljyn purtey 'sy Roosh
Ronney:Ard-valjyn as baljyn purtey er y Vooir Valtagh
Ronney:Noo Peddyr
Ronney:Sankt-Peterburgsky Uyezd
Ronney:Vladimir Lenin
Ronney:Laaraghyn Eiraght Dowanagh 'sy Roosh
Ronney:Yn Lhuingys Valtagh